ได้มีโอกาสแวะมาแถวเสนานิคมก็เลยต้องหาร้านโดนๆโยนใส่กระเพาะสักหน่อย  ที่ร้านจะแบ่งที่นั่งเป็น2โซน แอร์และโอเพ่นแอร์นะคะ ด้วยความที่ไปตอนเย็นเราเลือกนั่งโซนข้างในแอร์ค่ะ แต่พอไปนั่งแล้วในหัวก็ไม่รู้จะสั่งเมนูอะไรตาลายมาก ได้เห็นว่าร้านเล็กกุ้งเผาจะต้องมีดีที่กุ้งแน่ๆเลยจัดกุ้งเผามาเลยจ๊ะ แล้วก็ปลากเก๋านึ่งซีอิ๊ว และจ๊อปูคืออันนี้ทางร้านแนะนำเลยค่ะ ด้วยความหิวก็เออออค่ะๆจัดมาเถอะ พอได้ลองชิมแล้วเห้ยเนื้อปูแน่นมากจริงๆอ่ะคิดว่าจะมาแบบเส้นบางๆ อันนี้โดนคือชอบ มาในส่วนของกุ้งเผาบ้างตัวกุ้งขนาดกลางๆค่ะติดมันกุ้งมาด้วยน้ำจิ้มใช้ได้ และปลาเก๋ารสชาติโอเคนะคะกลมกล่อมดี ไม่เค็มจนเกินไปค่ะสามารถซดน้ำได้ ทานกับข้าวสวยร้อนๆก็คงจะดีไม่น้อย แต่มื้อเย็นก็ขอเบาๆเท่านี้แล้วกันค่ะ ☺????